Federal Security Service
Predecesorul FSB-ului a fost Serviciul federal de contrainformații (FSK) al Rusiei, el însuși succesor al KGB: la 12 aprilie 1995, președintele rus Boris Elțîn a semnat o lege care impunea o reorganizare a FSK, care a dus la crearea FSB. În 2003, responsabilitățile FSB au fost lărgite prin includerea Serviciului de Grăniceri, independent anterior și a unei mari părți a Agenției Federale a Comunicațiilor și Informațiilor Guvernamentale (FAPSI), desființată. Cele trei mari componente succesoare structurale ale fostei KGB care rămân independente din punct de vedere administrativ de FSB sunt Serviciul de Informații Externe (SVR), Garda de Stat (FSO) și Direcția Principală a Programelor Speciale ale Președintelui Federației Ruse.